תומאס רוגר

תומאס הווארד רוגר (באנגלית: Thomas Howard Ruger; ) היה איש צבא ועורך דין אמריקאי ששירת בצבא האיחוד במלחמת האזרחים האמריקאית. לאחר המלחמה הוא שימש בין השאר כמפקד האקדמיה הצבאית של ארצות הברית.

ראשית חייו
תומאס רוגר נולד בכפר לימה שבמדינת ניו יורק. ב-1846 עברה המשפחה לג'יינסוויל שבוויסקונסין. ב-1854 הוא סיים את הכשרתו באקדמיה הצבאית של ארצות הברית, שלישי בכיתה של 46 צוערים, והוצב כלוטננט משנה בחיל ההנדסה של צבא ארצות הברית. ב-1855 הוא התפטר כדי להיות עורך דין בוויסקונסין.

מלחמת האזרחים
ביוני 1861, עם פרוץ מלחמת האזרחים האמריקאית, מונה רוגר כלוטננט קולונל ברגימנט הרגלים המתנדבים השלישי של ויסקונסין, וב-20 באוגוסט אותה שנה קודם לדרגת קולונל. רוגר פיקד על הרגימנט ב ובמערכה בעמק שננדואה. הוא השתתף בקרב אנטיאטם, בו הוא נפצע כאשר שימש כמפקד בפועל של בריגדה של הדיוויזיה הראשונה של הגיס ה-12. בנובמבר 1862 הוא מונה כבריגדיר גנרל בצבא המתנדבים והוביל את הבריגדה שלו שהשתייכה לגיס ה-12 של ארמיית הפוטומק ב, ופיקד על הדיוויזיה של בריגדיר גנרל אלפאוס ויליאמס באופן זמני במהלך קרב גטיסברג. בקיץ 1863 היה רוגר בעיר ניו יורק, שם הוא סייע בדיכוי מהומות הגיוס.

רוגר פיקד על בריגדה של הגיס ה-20 במהלך  בפיקודו של מייג'ור גנרל ויליאם שרמן עד נובמבר 1864, ויחד עם דיוויזיה של הגיס ה-23 הוא השתתף ב נגד הארמייה של הגנרל  בטנסי. באותו חודש הוא קיבל דרגת ייצוג של מייג'ור גנרל בצבא המתנדבים על שירותו ב. רוגר ארגן דיוויזיה בנאשוויל ופיקד עליה בקרוליינה הצפונית ביוני 1865, ואז קיבל את האחריות על המחלקה הצבאית של מדינה זו עד יוני 1866. הוא פרש ממינויו בצבא המתנדבים, וב-28 ביולי 1866 קיבל מינוי בצבא הסדיר בדרגת קולונל, וב-2 במרץ 1867 קיבל דרגת ייצוג של בריגדיר גנרל בצבא הסדיר.
לאחר המלחמה
רוגר השתתף בפעילות תקופת השיקום כמושל הצבאי של ג'ורג'יה ובמסגרת המשרד לעבדים משוחררים  ב-1868. מושל ג'ורג'יה, צ'ארלס ג'נקינס, סירב לאפשר את מימון המדינה לוועידה חוקתית מדינתית שתהיה משולבת מבחינה גזעית ומפוקחת על ידי שלטונות הכיבוש הצבאי של ארצות הברית. בתגובה, מינה הגנרל ג'ורג' מיד, מפקד המחוז הצבאי השלישי של ארצות הברית את רוגר כמושל צבאי. ג'נקינס נמלט מהמדינה ולקח עמו את החותם של המדינה כדי לסכל תשלומים על ידי המדינה שאושרו על ידי הממשל הצבאי. מאוחר יותר הוא שב לג'ורג'יה.

בשנים 1871–1876 היה רוגר מפקד האקדמיה הצבאית של ארצות הברית. תפקידי פיקוד אחרים בהם הוא שימש היו מפקד מחלקת הדרום  (1878-1876), מפקד בית הספר ליישומי רגלים ופרשים (1886-1885), מפקד מחלקת דקוטה  (1891-1886), מפקד הדיוויזיה הצבאית של הפסיפיק  (1891), מפקד מחלקת קליפורניה  (1894-1891), מפקד הדיוויזיה הצבאית של מיזורי  (1895-1894), ומפקד מחלקת המזרח  (1897-1895). ב-1887 פיקד רוגר על חיל המשלוח של הצבא להרי ביג הורן במהלך מלחמת קרואו . ב-1897 הוא פרש בדרגת מייג'ור גנרל בצבא הסדיר.

תומאס רוגר נפטר בסטמפורד, קונטיקט ב-3 ביוני 1907. הוא נטמן בבית הקברות וסט פוינט. המבצר פורט רוגר, שבדאימונד הד, שעל האי אואהו, הוואי, קרוי על שמו.
לקריאה נוספת
 Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 300

קישורים חיצוניים

 תומאס רוגר באתר אגודת המושלים הלאומית 
 תומאס רוגר באנציקלופדיה החדשה של ג'ורג'יה 
 תומאס רוגר באתר The Political Graveyard 


הערות שוליים

קטגוריה:אמריקאים ילידי מדינת ניו יורק
קטגוריה:מושלי ג'ורג'יה
קטגוריה:מושלים צבאיים של ארצות הברית
קטגוריה:גנרלים בצבא ארצות הברית
קטגוריה:גנרלים במלחמת האזרחים האמריקנית
קטגוריה:אנשי צבא האיחוד
קטגוריה:מפקדי האקדמיה הצבאית של ארצות הברית
קטגוריה:בוגרי האקדמיה הצבאית של ארצות הברית
קטגוריה:אישים הקבורים בבית הקברות וסט פוינט
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1833
קטגוריה:אמריקאים שנפטרו ב-1907